OpenLLM-France/wikimedia huggingface dataset:
# Estadi de Várzea

L'Estadi de Várzea (en portuguès, Estádio da Várzea) és un camp d'esports multiusos orientat a la pràctica del futbol i situat al barri de Várzea, a la ciutat de Praia (Illa de Santiago, Cap Verd). És un estadi certificat per la FIFA per a la celebració de partits internacionals.
Es va inaugurar l'any 2006 en substitució de l'enderrocat Camp de Coco. A finals de 2010 s'hi van instal·lar llums artificials i el 2011 es va dotar de seients per a obtenir una capacitat de 8.000 persones. Fins al 2013 la selecció de futbol de Cap Verd hi va estar disputant els partits com a local; posteriorment es va mudar a l'Estadi Nacional de Cap Verd. De llavors ençà s'hi disputen els partits de futbol dels diferents campionats organitzats per l'associació regional de futbol de Santiago Sud.

## Referències

* ↑ «Três estádios certificados para jogos internacionais». ASemana, 04-04-2013 [Consulta: 23 setembre 2014]. «Còpia arxivada». Arxivat de l'original el 2016-08-18. [Consulta: 7 juliol 2016].
* ↑ «Praia e São Vicente inauguram iluminação artificial do Estádio da Várzea». ASemana, 26-12-2010 [Consulta: 23 setembre 2014]. «Còpia arxivada». Arxivat de l'original el 2016-03-03. [Consulta: 7 juliol 2016].
* ↑ «Cadeiras começaram a ser colocadas no Estádio da Várzea». ASemana, 07-05-2011 [Consulta: 23 setembre 2014]. «Còpia arxivada». Arxivat de l'original el 2019-12-15. [Consulta: 28 gener 2021].

## Vegeu també

* Campionat regional de Santiago Sud
# Tyranneutes

Tyranneutes és un gènere d'ocells de la família dels píprids (Pipridae).

## Llistat d'espècies

Segons la Classificació del Congrés Ornitològic Internacional (versió 2.5, 2010) aquest gènere està format per dues espècies:
* Tyranneutes stolzmanni - manaquí nan.
* Tyranneutes virescens - manaquí diminut.
# Samuel Huntington (desambiguació)

Samuel Huntington és el nom dels següents personatges:
* Samuel Huntington (1731–1796), jurista, estadista i líder revolucionari americà
* Samuel Phillips Huntington (1927–2008), politòleg americà
# Lietgarda de Borgonya

Lietgarda de Borgonya (o Letgarda) fou una noble borgonyona filla i hereva de Gilbert de Chalon, comte de Chalon, d'Autun, de Beaune, de Troyes, d'Avallon, de Dijon, i comte principal de Borgonya, dominis en el que Letgarda, com a filla gran, el va succeir vers el 956. La seva mare era Ermengarda (o Adelaida o Elengarda segons les fonts) d'Autun o de Borgonya. Tenia almenys una germana Adelaida o Alix o Wera de Chalon (vers 914/928 - ver 967/987), casada al comte de Meaux Robert I de Vermandois.
El 955, poc abans de morir el seu pare, la va casar amb el jove Otó comte d'Auxerre que fou duc de Borgonya com a Otó I de Borgonya. Els comtats de Letgarda que Otó va poder conservar, van integrar el ducat de Borgonya. No se l'esmenta després del 960.

## Referències

* Genealogia
# Pins (desambiguació)

«Pins o els Pins» té aquests significats:
* Pins plural de pi, vegeu pi (arbre)
* Pins plural de pin, vegeu pin (electrònica)
* Toponímia:
** Pins (Vilopriu), poble integrat al terme municipal de Vilopriu (Baix Empordà)
** Pins e Justaret, municipi al departament francès de l'Alta Garona (regió de Migdia-Pirineus)
** Els Pins (Banyoles)
** Els Pins de Miramar
** Île des Pins, municipi francès insular a Nova Caledònia
** Los Pins (occità) o Les Pins (francès), municipi francès al departament de Charente (regió de Poitou-Charentes)
** Coll de Pins, muntanya al municipi de Rasquera (la Ribera d'Ebre)
** Serra dels Pins, serra al municipi de Sitges (Garraf)
* Biografies:
** Arthur de Pins (1977), dibuixant i guionista de còmic francès
** Odon de Pins o Eudes de Pins (?-1296), Mestre de l'Hospital (1293 -1296)
** Roger de Pins (?- 1365), Mestre de l'Hospital (1355 -1365)
Viccionari
# Espiadimonis (mitologia)

* Per a altres significats, vegeu «Espiadimonis».
Un espiadimonis és, a banda del conegut odonat de la família dels èsnids, un ésser mitològic propi de la mitologia catalana. Hi ha dues menes d'espiadimonis màgics, l'una és la d'uns angelets que tenen per missió espiar els dimonis i destorbar-los si volen fer malifetes i l'altra, la d'uns petits dimoniets que espien les persones per veure si estan a punt perquè en Banyeta les enredi.

## Referències

* ↑ Casanova Coll, Joan; Creus Saumell, Joan. «Espiadimonis». A: Més ràpids que el llamp, més vius que el foc. Petits éssers fantàstics en l'àmbit lingüístic català. Barcelona: Publicacions de l'Abadia de Montserrat, 2000, p. 278. ISBN 8484151824.
# USS Enterprise (NCC-1701)

La USS Enterprise (NCC-1701) és un creuer de batalla/exploració fictici de l'univers Star Trek. Construïda a les drassanes de San Francisco (base espacial situada a l'òrbita de la Terra) el 2245 és la nau insígnia de la Federació Unida de Planetes i tripulada pel capità James T. Kirk.

## Història

Va ser llançat el 2245, sota el comandament de Robert April i Christopher Pike abans que James T. Kirk assumís el càrrec de capità, el qual va ser el més famós capità que hagi tingut. Es va convertir en la més famosa nau de la Federació després de la seva missió exploratòria de cinc anys.
Se li van practicar múltiples millores i actualitzacions, però la més notable va ser en 2271 quan se li van canviar els motors, impuls de curvatura i el pont entre altres coses (com a la resta de les naus de classe Constitució).

## Característiques

L'Enterprise compta amb 14 laboratoris, badia de llançament, coberta d'observació, cantina, àrea d'enginyeria i espai per a 430 tripulants. El seu armament consistia en bancs de phasers i tubs de torpedes de fotons.
* Longitud: 341 metres.
* Amplada: 125 metres.
* Alçada: 72 metres.
* Pneumàtics: 23.
* Massa: 500.000 tones.
* Tripulació: 430 persones
* Creuer Màxim: Factor 8.

## Vegeu també

* Enterprise (Star Trek)
* USS Enterprise (NCC-1701-D)

## Enllaços externs

* Web oficial - USS Enterpise Arxivat 2010-07-12 a Wayback Machine.(anglès)
# Tartareu

Tartareu és un poble de 101 habitants (2019) pertanyent al municipi de les Avellanes i Santa Linya (comarca de la Noguera) situat a 592 metres d'altitud.
És un antic municipi independent que el 1857 va ser annexat a les Avellanes. El nucli urbà està dominat per les restes del castell de Tartareu, pres als musulmans pel comte Ermengol IV d'Urgell als voltants de l'any 1077. El Club Ciclista Tartareu organitza anualment diverses proves de bicicleta de muntanya; el 1999 s'hi disputà el Campionat de Catalunya. També és zona d'escalada.
En la zona es troben restes d'ocupació humana del període comprès entre el neolític i l'edat del bronze.

## Referències

* ↑ «250371 Avellanes i Santa Linya, les». Idescat. [Consulta: 27 juliol 2020].
* ↑ «255358 Tartareu». Alteraciones de los municipios en los Censos de Población desde 1842. INE. [Consulta: 27 juliol 2020].

## Enllaços externs

* Tartareu i els recorreguts per a bicicleta tot terreny Arxivat 2008-05-17 a Wayback Machine.

## Vegeu també

* Josep Colominas i Roca.
# Sedona

Sedona és una ciutat dels Estats Units a l'estat d'Arizona. Segons el cens del 2007 tenia 11.483 habitants.

## Demografia

Segons el cens del 2000, Sedona tenia 10.192 habitants, 4.928 habitatges, i 2.863 famílies La densitat de població era de 211,6 habitants/km².
Dels 4.928 habitatges en un 15,8% hi vivien nens de menys de 18 anys, en un 48,6% hi vivien parelles casades, en un 6,6% dones solteres, i en un 41,9% no eren unitats familiars. En el 32,2% dels habitatges hi vivien persones soles el 14,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,06 i el nombre mitjà de persones que vivien en cada família era de 2,52.
Per edats la població es repartia de la següent manera: un 13,7% tenia menys de 18 anys, un 4,5% entre 18 i 24, un 21,2% entre 25 i 44, un 35% de 45 a 60 i un 25,6% 65 anys o més.
L'edat mediana era de 50 anys. Per cada 100 dones de 18 o més anys hi havia 85,9 homes.
La renda mediana per habitatge era de 44.042 $ i la renda mediana per família de 52.659 $. Els homes tenien una renda mediana de 32.067 $ mentre que les dones 24.453 $. La renda per capita de la població era de 31.350 $. Aproximadament el 4,7% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sedona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Sedona». American Fact Finder. Oficina del Cens dels Estats Units, 12-01-2010.
# Lietavská Svinná-Babkov

Lietavská Svinná-Babkov és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1393.
# Pericoma fluviatilis

Pericoma fluviatilis és una espècie d'insecte dípter pertanyent a la família dels psicòdids que es troba a Nord-amèrica: el Canadà (la Colúmbia Britànica) i els Estats Units (Washington, Idaho i Wyoming).

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Flyfishing Entomology - North American Aquatic Dipteran Species and Synonyms Arxivat 2012-12-31 a Wayback Machine. (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* Discover Life (anglès)
# Becedas

Becedas és un municipi de la província d'Àvila, a la comunitat autònoma de Castella i Lleó. El 2023 tenia 164 habitants.

## Referències

* ↑ «Castilla y León (Spain): Municipalities in Provinces» (en anglès), 3 gener 2024. [Consulta: 14 juliol 2024].
# FDM

FDM té els següents significats:
* Mètode de diferències finites (del seu nom en anglès Finite Difference Method), mètode matemàtic per resoldre equacions diferencials de manera aproximada
* Multiplexació per divisió de freqüència (del seu nom en anglès Frequency-Division Multiplexing), mètode de multiplexació usat en telecomunicacions
* Model de Vol Dinàmic (del seu nom en anglès Flight Dynamic Model), punt de partida per a la simulació d'una aeronau usat en programari simulador de vol, com ara FlightGear
* Free Download Manager, gestor de descàrregues lliure per al sistema operatiu Microsoft Windows
* Modelat per deposició fosa (del seu nom en anglès Fused Deposition Modeling), mètode de prototipatge ràpid basat en l'ús de termoplàstics fosos
# USS Cassin Young

El USS Cassin Young (DD-793) és un destructor de la classe Fletcher de la Marina dels Estats Units anomenat en honor del capità Cassin Young (1894–1942), que rebé la Medalla d'Honor pel seu heroisme durant l'atac a Pearl Harbor i morí en la batalla naval de Guadalcanal a la tardor del 1942.
Fou avarat el 12 de setembre del 1943 per Bethlehem Steel, de San Pedro (Califòrnia), i patrocinat per Eleanor Young. Entrà en servei el 31 de desembre del 1943 amb el comandant E. T. Schrieber al capdavant.
Després de participar en la Segona Guerra Mundial, incloent-hi la batalla del Golf de Leyte i la batalla d'Okinawa, fou retirat del servei. Tanmateix, fou reactivat durant la Guerra de Corea i restà en servei actiu fins al 1960. Avui en dia es conserva com a vaixell museu a la Boston Navy Yard (Massachusetts), prop del USS Constitution. El 1986 fou declarat Fita Històrica Nacional com un dels quatre destructors supervivents de la classe Fletcher.

## Referències

* ↑ Servei de Parcs Nacionals. «USS Cassin Young» (en anglès). [Consulta: 28 juny 2020].
# Sanch-Inhan

Sanch Inhan (en francès Saint-Chinian) és un municipi occità del Llenguadoc, del departament de l'Erau a la regió Occitània.

## Fills il·lustres

* Agustarello Affre (1858-1931) cantant d'òpera.

## Referències

* ↑ Topònims occitans de l'Erau

## Vegeu també

* Abadia de Sanch-Inhan
# Sedoset cuallarg

El sedoset cuallarg (Ptilogonys caudatus) és una espècie d'ocell de la família dels ptilogonàtids (Ptilogonatidae) que habita boscos de les muntanyes de Costa Rica i oest de Panamà.

## Referències

* ↑ «Sedoset cuallarg». Cercaterm. TERMCAT, Centre de Terminologia. Rev. 20/09/2022
* ↑ «Ptiliogonys caudatus» (en anglès). BirdLife International: The IUCN Red List of Threatened Species 2016. IUCN, 01-10-2016. DOI: 10.2305/iucn.uk.2016-3.rlts.t22708136a94150513.en. r.
* ↑ Stiles, F. Gary; Skutch, Alexander Frank. A Guide to the Birds of Costa Rica (en anglès). Comstock, 1989. ISBN 978-0-8014-2287-4.
# Pericoma formosa

Pericoma formosa és una espècie d'insecte dípter pertanyent a la família dels psicòdids que es troba a Europa: França, Dinamarca, Finlàndia i Noruega.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Craneflies of Finland Arxivat 2016-07-30 a Wayback Machine. (anglès)
* ↑ Jukka Salmela, Olli Autio & Jari Ilmonen, 2007. A survey on the nematoceran (Diptera) communities of southern Finnish wetlands. Memoranda Soc. Fauna Flora Fennica 83:33–47.
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)

## Bibliografia

* Kvifte, G.M., 2010: Pericoma nielseni nom. nov., a replacement name for Pericoma formosa (Nielsen, 1964), preoccupied by Pericoma formosa (Meunier, 1905) (Diptera: Psychodidae). Zootaxa, 2726: 67-68.

## Enllaços externs

* BioLib (anglès)
# Esquadra de Moros i Cristians

Una esquadra són els components d'una comparsa, filada o càbila que participen en les desfilades de les festes de moros i cristians. Està formada per 10 o 15 comparsistes més un cap d'esquadra que desfilaran al ritme de les marxes mores, en el cas de pertànyer a una comparsa del bàndol moro, i de les marxes cristianes o pasdobles si pertanyen al bàndol cristià.

## Vegeu també

* Moros i Cristians
* Saudites d'Ontinyent

## Enllaços externs

* Comparsa Saudites d'Ontinyent (Valencià) (castellà) (anglès)
* Esquadra Aladins (valencià) (castellà) (anglès)
# Umbracle (Barcelona)

Umbracle és un edifici de l'arquitectura del ferro de Barcelona protegit com a Bé Cultural d'Interès Local.

## Descripció

Edifici aïllat projectat per Josep Fontserè el 1883 i presentat al concurs públic per a la construcció del Parc de la Ciutadella amb usos culturals i lúdics dins un programa científic ambiciós juntament amb el Museu Martorell de Geologia i l'Hivernacle.
L'estructura està marcada per l'ús del ferro i per la secció lobulada, en un assaig modern i d'avantguarda en l'ús de nous materials i estructures. Els pilars són de foneria i les bigues i les jàsseres són corbes formant un espai cobert trilobulat: un arc central més gran i dos més petits a cada lateral, tot cobert de fusta.
L'espai lobulat de tot l'interior queda trencat per les dues façanes que tenen la part superior de maó vist. La façana s'estructura de manera tripartida seguint les voltes centrals de mig punt de l'interior. La part central, amb una gran obertura de la mateixa fusta que la coberta, presenta maó vist a la part superior amb decoracions de maçoneria com són els tres pinacles que sobresurten escalonadament. Els laterals segueixen la mateixa estructura reproduïda a petita escala i amb finestres.

## Història

Edifici projectat per Josep Fontserè el 1883 però que restà inacabat per l'inici de les obres amb motiu de l'Epxposició Universal de 1888, moment en el qual va usar-se com a saló de festes i conferències amb l'adapació de l'arquitecte Gustà i Bondia. Finalment, un cop finalitzada l'Exposició, va retornar als seus perfils i ús original amb la reforma que en feu Josep Amargós.

## Referències

* 1 2 3 4 «Umbracle». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 desembre 2017].

## Enllaços externs

* «Umbracle». Cercador Patrimoni Arquitectònic. Ajuntament de Barcelona.
# Tešedíkovo

Tešedíkovo és un poble i municipi d'Eslovàquia que es troba a la regió de Nitra, al sud-oest del país. El 2022 tenia una població estimada de 3.691 habitants.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 1 gener 2022. [Consulta: 19 abril 2022].
# Llista d'unitats de mesura de l'antiguitat
## Babilònia
### Mesures de longitud

* Nikkas
* Qanu
* Ubanu
* Suppu

## Antiga Grècia
### Mesures de longitud

* Metretes
* Pous
* Parasange
* Daktylos

### Mesures de volum

* Medimnos

## Antiga Roma

    Vegeu Unitats de mesura romanes
# Sedoset groc-i-negre

El sedoset groc-i-negre (Phainoptila melanoxantha) és una espècie d'ocell de la família dels ptiliogonàtids (Ptiliogonatidae) i única espècie del gènere Phainoptila Salvin, 1877. Habita els boscos de les muntanyes de Costa Rica i oest de Panamà.

## Referències

* ↑ «Sedoset groc-i-negre». Cercaterm. TERMCAT, Centre de Terminologia. Rev. 12/10/2022(català)
# Euxenita-(Y)

L'euxenita-(Y) és un mineral de la classe dels òxids que pertany al grup de l'euxenita. El seu nom prové del grec εΰζευος (hospitalari), en al·lusió al gran nombre d'elements rars que conté.

## Característiques

L'euxenita-(Y) és la forma mineral d'un òxid múltiple de fórmula química (Y,Ca,Ce,U,Th)(Nb,Ta,Ti)₂O₆. En la seva composició són elements essencials, a més de l'oxigen, l'itri i el niobi, sent el contingut d'aquest últim del 33,16%. L'euxenita-(Y) també inclou elements com calci, tàntal, ceri i titani. En menor mesura pot contenir urani i tori, sent un mineral altament radioactiu. És dimorf de l'aeschynita-(Y), i isostructural amb la tanteuxenita-(Y). Forma una sèrie de solució sòlida amb la policrasa-(Y).
Cristal·litza en el sistema ortoròmbic presentant morfologia granular o massiva. Quan es presenta de manera massia, els cristalls, uniformement indistingibles, formen masses grans. Pot patir el procés de metamictització, que comporta la pèrdua de l'estructura cristal·lina a conseqüència del dany produït per la radiació. És de color variable que va del negre al verd oliva, amb lluentor grassa. Té duresa 6,5 a l'escala de Mohs, comparable a la de la pirita. És soluble en àcid fluorhídric i àcid sulfúric i es dissol fàcilment en hidròxid potàssic. Quan s'escalfa no es fon, però crepita i brilla.
Segons la classificació de Nickel-Strunz, l'euxenita-(Y) pertany a «04.DG: Òxids i hidròxids amb proporció Metall:Oxigen = 1:2 i similars, amb cations grans (+- mida mitjana); cadenes que comparteixen costats d'octàedres» juntament amb els següents minerals: fersmita, kobeïta-(Y), loranskita-(Y), policrasa-(Y), tanteuxenita-(Y), uranopolicrasa, itrocrasita-(Y), fergusonita-(Y)-β, fergusonita-(Nd)-β, fergusonita-(Ce)-β, itrotantalita-(Y), foordita, thoreaulita i raspita.

## Formació i jaciments

Es troba en pegmatites granítiques i en sorres negres detrítiques. Els jaciments són escassos, localitzant el tipus nomenclatural a Jølster (Sogn og Fjordane, Noruega). En aquest mateix país existeixen dipòsits en Kragerø (Telemark), a l'illa d'Hidra (Vest-Agder) i en Evje og Horness i Iveland (Aust-Agder). Fora d'Europa cal assenyalar els jaciments que hi ha a Madagascar, a Ankazobe (Antananarivo), així com els dels Estats Units, en Arizona, Colorado, Idaho i Wyoming. Sol trobar-se associada a altres minerals com: albita, microclina, biotita, moscovita, ilmenita, monacita, xenotima, zircó, beril, magnetita, granat, al·lanita, gadolinita, aeschynita-(Y), thorita, uraninita, betafita i columbita.

## Referències

* ↑ «Euxenite-(Y)» (en anglès). Mindat. [Consulta: 1r març 2015].
* ↑ «Euxenite-(Y)-Polycrase-(Y) series» (en anglès). Mindat. [Consulta: 1r març 2015].
* ↑ «Euxenite-(Y)» (en anglès). Handbook of mineralogy. [Consulta: 1r març 2015].
# Pero Sessé III

Pero de Sessé III, senyor de Morata, Almonacir i altres llocs, influent en tots els assumptes d'Estat en temps de D. Pere II, al que va servir en la guerra contra els moros de València i en la batalla de les Navas.

## Referències

* ↑ «MICER JUAN DE SESSÉ, PRECURSOR DE LOS ARQUEÓLOGOS É HISTORIADORES TARRACONENSES».
# Bec de dalla becnegre

El bec de dalla becnegre (Campylorhamphus falcularius) és una espècie d'ocell de la família dels furnàrids (Furnariidae) que habita els boscos del sud-est del Brasil, est del Paraguai i nord-est de l'Argentina.
# Umbrete

Umbrete és una localitat de la província de Sevilla, Andalusia, Espanya. L'any 2005 tenia 5.797 habitants. La seva extensió superficial és de 12 km² i té una densitat de 483,1 hab/km². Les seves coordenades geogràfiques són 37° 22′ N, 6° 09′ O. Està situada a una altitud de 1214 metres i a 15 kilòmetres de la capital de la província, Sevilla.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 4.709 | 4.818 | 4.830 | 4.901 | 4.982 | 5.081 | 5.206 | 5.372 | 5.797 | 6.122 |
# Thabir

Thabir és una muntanya a la part nord de la vall de Mina propera a la Meca a l'Aràbia Saudita. Durant les cerimònies del hajj o peregrinació pre-islàmiques hauria jugat un cert paper però després es va perdre. A l'inici del segle VIII una font de la muntanya dugué aigua a la gran mesquita de la Meca per ordre del governador Khàlid ibn Abd-Al·lah al-Qasrí.

## Referències

* ↑ Enciclopèdia de l'Islam, X, 458
# Little Alchemy 2

Petita Alquemia 2 (títol original en anglès: Little Alchemy 2) és la segona edició del Little Alchemy 1. Ambdues són unes aplicacions de la distribuïdora Recloak, fetes per a dispositius mòbils. Actualment la segona edició té més de 5 milions de descàrregues i està disponible tant per a Android com per a iOS.
Aquest joc consisteix en la unió de diferents materials per tal crear-ne de nous. Es comença amb materials bàsics com: l'aigua, l'aire, la terra i el foc.
La finalitat del joc no és cap altre que mitjançant la fusió i/o combinació d'aquests materials inicials amb tots aquells que es creen de nou, arribar a objectes finals amb els quals ja no es poden ajuntar amb cap altre més.
El joc té un total de 720 ítems. A l'inici, l'avanç és ràpid, però a mesura que tens més materials es compliquen les coses degut a la quantitat de materials disponibles.
# Estadi Green Point

L'Estadi Green Point o també conegut com a Estadi Cape Town és un estadi de futbol situat a Ciutat del Cap a Sud-àfrica fou una de les seus de la Copa del Món de futbol 2010 i on es disputaren cinc partits de la primera fase, un de vuitens, un de quarts i també la primera semifinal. El propietari del camp és l'ajuntament de la ciutat. L'estadi, amb una capacitat total de 70.000 espectadors, va ésser inaugurat el desembre del 2009.
Aquí on se situa actualment l'Estadi Cape Town s'hi trobava un antic estadi enderrocat per a construir-hi aquest, motiu pel qual també se'l coneix amb el nom que rebia l'antic estadi: Green Point.

## Copa del món de futbol de 2010

Partits del torneig que es jugaran a l'estadi:
Primera fase
* 11 de juny: Uruguai - França.
* 14 de juny: Itàlia - Paraguai.
* 18 de juny: Anglaterra - Algèria.
* 21 de juny: Portugal - Corea del Nord
* 24 de juny: Camerun - Països Baixos.
Vuitens de final
| Espanya | 1 - 0 | Portugal |
| Villa 63' | Fitxa | |
Quarts de final
| Argentina | 0 - 4 | Alemanya |
| | Fitxa | Müller 3' Klose 67' 89' Friedrich 74' |
Semifinals
| Uruguai | 2 - 3 | Països Baixos |
| Forlán 41' Pereira 90+2' | Fitxa | van Bronckhorst 18' Sneijder 70' Robben 73' |

## Enllaços externs

* Estadi Green Point a FIFA.com Arxivat 2010-03-06 a Wayback Machine. (castellà)
# Pero Jordán d'Arenós

Pero Jordán d'Arenós o Pedro Jurdán de Arenós (? - 1325) va ser un cavaller del llinatge valencià dels Arenós. Poderós senyor del Regne de València era fill de Gonçalbo Eximénez d'Arenós i d'Urraca Jordán de la Peña Es casà el 1318 amb Marquesa Llopiz de Rada, filla de López de Rada, de Navarra, i de Brunisenda de Rada. D'aquest matrimoni nasqué Gonçalbo Díez d'Arenós. Posseïa, el 1318, Arenós, Cirat, Toga, Vilafermosa, Villamalefa, Zucaina, Argelita, Ayódar, Bueynegro, Cortes d'Arenós, Espadilla, Villamalur — bescanviat el 1320 per Arañuel —, Fuentes, Ludiente, Montán, Tormo de Cirat, Torrechiva, Torralba, Vallat i Lamprach

## Bibliografia

* Jerónimo Zurita: Anales de la Corona de Aragón (Ed. 1562-1580) (castellà)
* Árbol genealógico de la familia Arenós (castellà)
* Arxiu Jaume I: Arenós
* Diplomatari dels Arenós